雙井敝廬之東得勝地一區長林巨麓危峰四環泉甘土肥可以結茅菴居是在寅山之頦命曰寅菴喜成四詩遠寄魯直可同魏都士人共和之  其四
作者：黄大臨
朝代：宋

paragraphs: 招得鄰丁作飲徒，山家肴蔬蓋胥疏。
就根煨笋連黄籜，和蒂栽瓜带綠鬚。
羹熟澤中親射雁，膾成溪上自罾魚。
遠懷羊仲荒三徑，能似林間今日無。